CELEX: 62010TN0396
Language: mt
Date: 2010-09-08 00:00:00
Title: Kawża T-396/10: Rikors ippreżentat fit- 8 ta’ Settembru 2010 — Zucchetti Rubinetteria vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/51
            
         Rikors ippreżentat fit-8 ta’ Settembru 2010 — Zucchetti Rubinetteria vs Il-Kummissjoni
   (Kawża T-396/10)
   ()
   2010/C 301/81
   Lingwa tal-kawża: it-Taljan
   
      Partijiet
   
   
      Rikorrenti: Zucchetti Rubinetteria SpA (Gozzano, l-Italja) (rappreżentanti: M. Condinanzi, avukat, P. Ziotti, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               prinċipalment, tannulla d-deċiżjoni kkontestata.
            
         
               —
            
            
               sussidjarjament, tikkanċella jew tnaqqas l-ammont tal-multa imposta.
            
         
               —
            
            
               b’mod iktar sussidjarju, tnaqqas il-multa billi tilqa’ t-talba li tiġi applikata l-attenwanti li tinsab fil-punt 29 tal-Linji Gwida għall-kalkolu tal-multi.
            
         
               —
            
            
               Fi kwalunkwe każ, tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni fil-proċedimenti preżenti hija l-istess tal-Kawża T-368/10, rubinetteria Cisal vs Il-Kummissjoni.
   Il-motivi u l-argumenti prinċipali huma simili għal dawk imressqa f’din il-kawża. B’mod partikolari, ir-rikorrenti ssostni li l-prodotti kkunsidrati fid-deċiżjoni jappartjenu għal tliet swieq differenti u Zucchetti hija preżenti biss fis-suq tal-viti tal-ilma, u li d-deċiżjoni tal-Kummissjoni ma tipproċedix b’identifikazzjoni minn qabel tas-suq rilevanti. Id-Deċiżjoni hija wkoll ivvizzjata mill-aspett tal-analiżi tal-estensjoni ġeografika tas-suq kif ukoll mill-aspett tal-effetti li l-ftehim kien jipproduċi fuq il-kundizzjonijiet tal-funzjonament tas-suq.
   Ir-rikorrenti żżid li r-rikostruzzjoni tal-ftehim u/jew tal-prattiki miftehma li wasslu sabiex il-Kummissjoni tattribwixxi lir-rikorrenti ksur uniku, kumpless u kontinwu tal-Artikolu 101 TFUE minħabba s-sempliċi aġir kollużiv fl-Italja, hija vvizzjata u nieqsa minn motivazzjoni u tonqos milli turi li r-rikorrenti kienet taf dwar l-imġieba illegali min-naħa tal-impriżi l-oħra li allegatament ipparteċipaw fil-kartell.